kardosdrur/scandi-wiki huggingface dataset:
Svanøy

Svanøy er den sydligste og frodigste ø i Flora kommune i Vestland fylke i Norge. Her lever planter og træer man normalt ikke finder på Vestlandet, for eksempel kristtorn. Svanøys historie er mangfoldig og går langt tilbage. I forrige århundrede var øen det vigtigste center i regionen, med stor aktivitet med eksport og skibsfart. Over 100 mand arbejdedet i kobbergrubene, haugianerne, der ejede Svanøy Hovedgård var storproducenter af salt, her blev bygget skibe og drevet storgård.

Der er rejst et stenkors til ære for Olav den hellige og der er en offerplads fra vikingetiden, hvor Erik Blodøkse blev født på øen. Navnet har øen fået efter biskop Hans Svane som ejede Svanøy Hovedgård i perioden 1662–1685. I dag har øen ca. 70 indbyggere.

Kilder og henvisninger 

 Svanøyportalen

Øer i Vestland
Rönnskärsverken

Rönnskärsverken i Skelleftehamn i Skellefteå kommune er Sveriges eneste smelteværk til fremstilling af grundmetaller, og verdensledende indenfor genbrug af elektronikskrot. Smelteværket på Rönnskär blev påbegyndt opført 1928 af Boliden AB og stod færdigt i 1930.

Hovedproduktionen består af kobber, zinkklinker, bly og ædelmetaller med svovlsyre son biprodukt. På Rönnskär udvindes også metaller af elektronikskrot og andet sekundært materiale. Rönnskärsverkets årlige produktion udgøres af 130.000 tons kobber, 42.000 bly og 40.000 tons zinkklinker. Smelteværket benytter blandt andet kaldoprocessen for at smelte materiale.

I 2010 blev smelteværket udbygget for cirka 1,3 milliarder svenske kronor, hvilket gjorde det til verdensledende indenfor genbrug af elektronisk affald med en kapacitet på 120.000 tons elektronikskrot årligt.

Kildehenvisninger

Eksterne henvisninger 
 Officiel hjemmeside  

Bygninger, konstruktioner og anlæg i Västerbottens län
Etableret i 1930
Leonardo Bonucci

Leonardo Bonucci (født 1. maj 1987 i Viterbo, Italien) er en Italiensk fodboldspiller, som spiller i fodboldklubben FC Union Berlin. Bonucci har scoret 8 mål i sine 109 landskampe (pr. 13. juli 2021).

Landsholdskarriere

Seniorlandshold 
Bonucci debuterede for Italiens landshold den 3. marts 2010.

Bonucci var del af Italiens trup som vandt EM 2020.

Eksterne henvisninger 

 

Fodboldlandsholdsspillere fra Italien
Fodboldspillere fra Juventus F.C.
Fodboldspillere fra FC Internazionale Milano
Fodboldspillere fra AS Bari
Fodboldspillere fra AC Milan
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014 
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020
Paul Pogba

Paul Labile Pogba (født 15. marts 1993 i Lagny-sur-Marne, Frankrig) er en fransk fodboldspiller, der spiller for den italienske Serie A klub Juventus. Her kom han fra Manchester United i 2022.

Pogba vandt under VM-slutrunden i 2014 i Brasilien prisen som turnerings bedste unge spiller. Pogba var med i 23 mandslisten til nominerede spillere til Ballon D'or, men vandt ikke Ballon D'or. 

Pogba blev testet positivt for testosteron i september 2023 og har været suspenderet fra spil i klubholdet Juventus siden da.

Referencer

Eksterne henvisninger 

 

Fodboldspillere fra Frankrig
Fodboldspillere fra Manchester United F.C.
Fodboldspillere fra Juventus F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Ekofisk

Ekofisk-feltet er Norges største oliefelt. Olieudvindingen i feltet foretages primært af selskaberne ConocoPhilips og Total, og blev startet i 1971.

I 2001 tog den norske Riksantikvar initiativ til at dokumentere Ekofiskområdet som et teknisk industrielt kulturminde. Arbejdet har foregået som et samarbejdsprojekt mellem ConocoPhillips, Norsk Oljemuseum, Statsarkivet i Stavanger og Nasjonalbiblioteket. Udstillingen er tilgængelig ved besøg på Norsk Oljemuseum og på et eget websted.

Eksterne links 
 Interaktivt kort 
 Kulturminne Ekofisk  

Olie- og gasfelter i Nordsøen
Stavfjorden (Steigen)

Stavfjorden er en fjordarm af Vinkfjorden i Steigen kommune i Nordland fylke i Norge, som strækker sig 8 kilometer fra indløbet mellem Håkjerringneset i nord og Litlskallen i syd til gården Stavfjorden.

Fjorden ligger på sydsiden af halvøen Stábánjárgga hvor en fjeldrække som når over tusind meters højde stiger lige op fra kystlinjen. På sydvestsiden ligger blandt andet Tverrfjellet (1.044 moh.) og Sommarfjellet (717 moh.).

Området er uden vej- eller rutebådsforbindelser og ud over fraflyttede gårde i fjordbunden er der ingen bebyggelser.

Nordlands geografi
Fjorde i Norge
Steigen
Wilhelm Theodor Wegener Nielsen

Wilhelm Theodor Wegener Nielsen (20. oktober 1793 i København – 26. juni 1882) var en dansk officer.

Han var en søn af etatsråd, hofinspektør Mogens Nielsen og Anne Marie Øllegaard født Weisvogt og blev 1804 frikorporal i Husarregimentet og 1807 kornet; på grund af spinkel bygning kom han dog først 1811 til tjeneste ved det Sjællandske Rytterregiment (sekondløjtnant 1809) og kort efter til Prins Frederik Ferdinands Dragonregiment, hvorved han 1813 blev premierløjtnant og adjudant, hvorefter det marcherede til Frankrig som hørende til Auxiliærkorpset. Allerede 1816 avancerede Nielsen til sekondritmester og blev da chef for regimentets 2. Eskadron, medens han i 1818 kom til Fynske Regiment lette Dragoner, hvorved han forblev i en længere årrække, kun afbrudt ved en treårig rejse til udlandet (1827-30). I 1839 blev han major med aldersorden fra 1834 samt eskadronschef, i 1842 oberstløjtnant à la suite og medlem af en kommission angående indkvarteringsvæsenet samt i 1844 kommandør for 4. Dragonregiment og i 1848 karakteriseret oberst.

Da regimentets eskadroner under felttogene 1848 og 1849 var detacherede, kom han ikke til at føre det mod fjenden, men var medlem af en kommission angående Hærens organisation. I 1850 gjorde to af hans eskadroner (Meyer og Buchwald) indhug på insurgenterne ved Stolk under slaget ved Isted. I 1856 udnævntes han til generalmajor og generalinspektør for kavaleriet samt benådedes med Kommandørkorset af Dannebrog, hvornæst han i 1859 fik kommandoen over 2. Kavaleribrigade. I 1863 erholdt han sin afsked fra krigstjenesten, idet der samtidig tillagdes ham generalløjtnants karakter. Han døde 26. juni 1882.

26. august 1830 blev Nielsen gift med Ludolphine Sophie von Leth, datter af byskriver i Aarhus, justitsråd Matthias Christian von Leth.

Kilder

Eksterne henvisninger 
 

 

Generalløjtnanter fra Danmark
Kommandører af 1. grad af Dannebrog
Personer i Napoleonskrigene fra Danmark-Norge
Kavaleriofficerer fra Danmark
Danskere i 1800-tallet
Personer fra København
Bruttotid

Bruttotid er et begreb inden for motionsløbskonkurrence og skal ses i forhold til nettotid.

Bruttotid er tiden fra løbet bliver skudt i gang til sportsdeltageren er over målstregen, mens nettotiden er tiden fra sportsdeltageren passerer startlinien til sportdeltageren er i mål.  

Ved store løb med mange deltagere kan der gå betydelig tid inden alle deltagere har passeret startlinien og derfor kan der være forskel på bruttotid og nettotid.

Sport
Tid
Mariana Ximenes

Mariana Ximenes do Prado Nuzzi (født 26. april 1981 i São Paulo, Brasilien) er en brasiliansk skuespiller.

Kilder

Eksterne henvisninger 

 

Skuespillere fra Brasilien
Personer fra São Paulo
Mundskænk

En mundskænk (eller kredenser af latin, credere, at indgyde tillid) er den, der er ansat til at skænke mad og drikke for en fyrste eller anden person og smage på den inden serveringen, for at sikre at den ikke var forgiftet.

Mad og drikke
Tjenestefolk
Positivt tilt

Positivt tilt er et fænomen inden for ludomani, hvor på individet eller spilleren udsættes for et serotonin- og dopaminoverskud i hjernen. Det fremgår, at individet bliver såkaldt "slørret" af følelsen af lykke eller gevinst. Dette kan fx inden for pokerverdenen resultere i dårligere taget beslutninger og irrationel tænkning.

Som et tilhør til en person, der har positivt tilt, er disse typiske indikatorer:
Personen snakker meget. Ofte om nyligt vundne gevinster.
Personen har en højlydt vokal og kan overgå sin egen storhed når personen har vundet.
Personen er hyperglad, dvs. overreagerer, er hyperaktiv og går amok over sine vundne gevinster.

Gambling
Ludomani
Lige her lige nu

Lige her lige nu er det andet studiealbum af den danske singer-songwriter Rasmus Walter, der blev udgivet den 4. marts 2013 på Playground Music. Albummet affødte singlehittet "Endeløst", der har modtaget guld for både download og streaming.

Spor

Kilder 

Album fra 2013
Rasmus Walter-album
Motorfyrskib nr. 1

Motorfyrskib nr. 1 hedder også Horns Rev fyrskib, efter dets sidste position på havet som fyrskib. Fyrskibet blev bygget 1914 i Faaborg, og var i drift frem til 1988.

Det har været udstationeret på: 
 Station Vyl
 Station Hamborg Ruten
 Station ER (Esbjerg Ruten)
 HR 1
 Horns Rev

Det blev oplagt i 1980, hvor den blev erstattet af en lystønde og solgt til Fonden for bevarelse af Motorfyrskib Nr. 1 i 1989.
Det er i dag en af Esbjergs turistattraktioner.

Kilder

Eksterne henvisninger
 Skibets hjemmeside
 Skibsbevaringsfonden
 Motorfyrskib nr 1 - Horns Rev 
 Tysk side om fyrskibe  (German homepage)

Fyrvæsen
Esbjerg
MGP 2013

MGP 2013 var trettende musikarrangement som blev afholdt 2. februar 2013 i Jyske Bank Boxen i Herning. Vinderen blev Kristian, med sangen "Den Første Autograf". Værterne var Jacob Riising, som har været vært i MGP i 2005, 2008 og 2012, og Szhirley som var vært for MGP for første gang dette år.

Medvært i greenroom var Ole Thestrup.

De ti finalister var blevet afsløret den 13. December 2012

Deltagere

Superfinale

Referencer

Eksterne henvisninger 
 MGP 2013 - Hjemmeside 
 

2013
Begivenheder i 2013
Carl Rantzau

Carl Rantzau er navnet på flere personer:

 Carl Rantzau (greve) (1818-1897) – dansk greve, kammerherre og hofjægermester (Carl Frederik Rantzau)
 Carl Rantzau (lensgreve) (1846-1925) – dansk lensgreve, kammerherre og hofjægermester (Carl Frederik Rantzau)
Muflon

Muflon er benævnelsen på flere former af vilde får i Europa og Asien, men på dansk menes som regel den europæiske muflon (Ovis musimon). Det er omdiskuteret om muflonen er en af stamformerne til tamfåret eller selv er en forvildet efterkommer af tamfår. Muflonen lever i bjergegne, normalt over trægrænsen.

Bestanden af asiatisk muflon og urialfår bliver samlet af IUCN kategoriseret som sårbar (VU), fordi bestanden er gået drastisk tilbage i de seneste årtier.

Beskrivelse 

Muflonen har en rødbrun, kort pels med en mørk stribe langs ryggen og en lys saddeltegning. Hanner og nogle hunner har horn. Hos udvoksede hanner er hornene snoede næsten en hel omgang og er op til 85 cm lange. Skulderhøjden er cirka 90 cm og vægten er omkring 50 kg hos hanner og 35 kg hos hunner.

Udbredelse

Europæisk muflon 
Den europæiske muflon (Ovis aries musimon eller Ovis musimon) er i Europa oprindeligt udbredt på Sardinien og Korsika, men er siden blevet indført mange steder i det øvrige Europa som jagtvildt, især til Tyskland og Østrig i begyndelsen af 1900-tallet.

Muflonen er fra i 1950'erne blevet indført til Danmark, hvor der nu findes fritlevende bestande på isolerede øer som Vejrø ved Samsø, Æbelø og Brandsø. Mufloner foretrækker et landskab, der veksler mellem åbne, solbeskinnede sletter og krat af stedsegrønne vækster. Mufloner klarer sig derimod dårligt i tætte træbevoksninger eller på fugtig bund.

Asiatisk muflon 
Den asiatiske muflon er udbredt i Kaukasus, Anatolien, nordlige Irak og vestlige Iran. Det videnskabelige navn varierer alt efter systematisk opfattelse og er enten en gruppe af underarter under Ovis aries (kaldet orientalis-gruppen) eller en gruppe af underarter under urialfåret (Ovis orientalis).

Undertiden benævnes også østligere bestande gennem Centralasien til Mongoliet som mufloner, det vil sige inklusiv urialfår og argalifår.

Referencer

Eksterne links 

 Developing New Strategies to Manage Mouflon (Ovis gmelini musimon) in Hawaii 
 Sheep and mouflon: Like goats, converting native ecosystems to weeds and dust  (Hawaii)

Europas pattedyr
Får

es:Ovis orientalis musimon
la:Ovis musimon
sk:Muflón lesný
Zetor

Zetor er en tjekkisk producent af landbrugsmaskiner, grundlagt i 1946 og baseret i Brno. Siden 2002 har den eneste aktionær været et slovakisk selskab, HTC Holdings.

Virksomheden fremstiller traktorer og traktorkomponenter såsom motorer og transmissioner. Zetor var den første producent, der udviklede og producerede sikkerhedsførerhuse til traktorer. 

Zetor Crystal blev introduceret i 1968 som verdens første traktor fra en større producent med et væltesikkert førerhus, som også var lydisoleret, opvarmet og stød- og vibrationsdæmpet.

I 2022 fremstiller Zetor seks modelserier. I udlandet har Zetor distributører i blandt andet Nordamerika, Storbritannien, Frankrig, Tyskland, Polen og Indien.

Galleri

Referencer

Eksterne henvisninger 

Traktormærker
Køretøjsproducenter fra Tjekkiet
Brno
Traktorproducenter
Negativt tilt

Negative tilt er et alment begreb inden for pokerspil og ludomani.

"Tilt" betydre på engelsk "at vælte" eller man tilter over, et synonym for at blive aggressiv, depressiv eller sur over at ens lykke ikke blev tilgodeset i forbindelse med spil om penge.

Typisk vil det negative tilt sidde dybt i individet og medvirke, at der ikke tænkes klart. Personen vil bl.a. gå igennem baglæns rationalisering, aggressiv adfærd, glemme at spise at drikke, glemme at sove, og gøre alt for at fortsætte indtil at manglen på tilgodselsen er tilfredsestillen. Heriblandt inderbærer det, at personen vil gøre alt for at overbevise sig selv om, at den ulykkelige situation var "uheldig," men vil alligevel ikke acceptere det. Personen vil derfor forsøge at gøre alt hvad han/hun kan, for at vinde pengene tilbage.

Negativt tilt kan i de værste scenarie have fatale konsekvenser. I værste udgave, psykologisk, kan personen begå selvmord eller blive psykisk syg. Det kan også ende med at personen, grundet tabet af penge, vil fortsætte med at spille og derfor tabe endnu flere penge. Intelligensen er markant nedsat og vil derfor spille dårligere i live og online poker. Professionelle pokerspillere er enige om, at negativt tilt er den værste ting, en poker spiller kan besidde.

Identificer en person med negativt tilt 

 En person har "grindet" meget og tabt, hvilket er spild af tid og negativt for spilleren.
 Spilleren er træt og kan ikke styre sine følelser.
 Personen kan ikke acceptere nogle former for pengetab.
 Personen kan ikke forlade computeren i mange timer, og kan betegnes i hele eller delvished som ludoman.
 Individet vil ikke accepterer nederlag, og vil være irrationel og aggressiv.
Poker
Ludomani
Addy Lund

Addy Lund (født 23. september 1935, død 14. juni 1998) var en dansk bakkesangerinde og skuespillerinde. Addy Lund var datter af "Bakkekongen" Orla Lund og bakkesangerinden Rut Emilie Lund og søster til Erico Lund, som 1963-83 var Bakkens Pjerrot.

Addy Lund optrådte dels på Dyrehavsbakken, dels på teatre, herunder Røde Kro Teater, og hun medvirkede i fire film.

Film 
 1961 Komtessen - pige på ungdomshjem
 1964 Alt for kvinden - dame på rundvisning
 1965 Een pige og 39 sømænd
 1970 Amour - kulmandens kone

Eksterne links og kilder 
 
 Addy Lund  på danskfilmogteater.dk

Skuespillere fra Danmark
Boliden AB

Boliden AB er en virksomhed med oprindelse i Bolidenminen i Boliden i det nordlige Västerbotten i Sverige, der udvinder og forarbejder metaller.

Bolidens virksomhed er målrettet de første trin i forædlingskæden af metaller, som består af prospektering, udvinding og berigelse, smeltning og raffinering samt genbrug. Genbrug af metaller, hvor Boliden er en af de førende aktører i verden, er en voksende del af virksomheden. Hovedmetallerne er zink og kobber; andre metaller som Boliden udvinder er bly, guld og sølv. Virksomheden drives i to virksomhedsområder: minedrift og smelteværk. Bolidens aktier er noteret på NASDAQ OMX i Stockholm og på Toronto Stock Exchange.

Eksterne henvisninger 
Officiel hjemmeside 

Metalvirksomheder fra Sverige
Etableret i 1931
Mineselskaber fra Sverige
Station Vyl

Station Vyl refererer til den fyrskibsafmærkning, der tidligere har sikret søfarten mod grundstødning på den lavvandede grund Vyl. Grunden ligger lidt syd for Horns Rev Havmøllepark og ca. 40 km vest for Esbjerg.

Det gamle Motorfyrskib nr. 1 har tidligere ligget der, men i dag ligger der en lystønde.

Eksterne Links 
 Historisk atlas Danmark (Vælg Søkort)
 Motorfyrskib 1

Fyrvæsen
Nordsøen
H.C. Vartenberg

H.C. Vartenberg (født 12. april 1944 i Aarhus, død 10. september 2018) var en dansk musiker og tidligere medlem af Harmoniorkestret Kærne og Østjydsk Musikforsyning, hvor han sang og spillede saxofon.

Referencer 

Musikere fra Danmark
Annette Brix

Annette Brix (født 1958 i Fredericia) er en dansk billedkunstner og keramiker.
Hun har blandt andet udsmykket Aarhus Katedralskoles facade, samt flere offentlige institutioner, bl.a. en 2x3 meter stor glasmosaik på Århus Amtscentral for Undevisningsmidler, med titlen Ragnarok.

Eksterne henvisninger 

Annette Brix' hjemmeside

Keramikere fra Danmark
Personer fra Fredericia
Hviderussiske forfattere

Dette er en liste over kendte hviderussiske forfattere.

A
Aleś Adamovitj
Svetlana Aleksievitj
Francišak Alaknovitj
Guillaume Apollinaire
Isaac Azimov

B
Maksim Bahdanovitj
Francišak Bahuševitj
Siarhej Bałachonaŭ
Źmitrok Biadula (Samuił Płaŭnik)
Alexander Bogdanov
Janka Bryl
Symon Budny
Vasil Bykaŭ

C
Ciotka (Ałaiza Paškievič)

Č
Jan Čačot

D
Fjodor Dostojevskij
Siarhiej Dubaviec
Vintsent Dunin-Martsinkievitj

H
Ciška Hartny (Źmicier Žyłunovič)
Larysa Hienijuš

K
Kastuś Kalinoŭski
Uładzimir Karatkievič
Hienadz Kliauko
Jakub Kołas (Kanstancin Mickievič)
Janka Kupala (Ivan Łucevič)

Ł
Vaclaŭ Łastoŭski

M
Janka Maŭr

N
Uładzimier Niaklajeŭ

O
Napaleon Orda

P
Zianon Paźniak
Alexander S. Potupa
Ales Prudnikau
Pavel Prudnikau

R
Franciszka Urszula Radziwiłłowa
Ryhor Reles

S
Leŭ Sapieha
Francysk Skaryna
Uładzisłaŭ Syrakomla

Š
Ivan Šamiakin
Karłas Šerman

T
Maksim Tank (Jaŭhien Skurko)
Kiryła Turaŭskij

V
Lavon Volski
Joannis Vislicensis

Forfattere fra Hviderusland
Hjalmar Ling

Hjalmar Fredrik Ling (født 14. april 1820 i Stockholm, død 9. marts 1886) var en svensk pædagog, søn af Pehr Henrik Ling.

Ling var overlærer ved det kongelige gymnastiske centralinstitut. Hans virksomhed var af den største betydning for faderens livsgerning. Han samlede og ordnede alle de bevægelser, som denne havde udtænkt. Han følte sig som en stor mands søn, ikke på den måde, at han levede på sin faders navn uden selv at udrette noget, men således at han helt og holdent tilsidesatte hensynet til sig selv og egen ære for at fremme faderens. Han arbejdede med den største flid og lærdom på at fæstne sin faders værk, og så stor var hans ærbødighed derfor, at han aldrig vilde sætte sit navn som forfatter på sine bøger. Hans ordnende virksomhed gjaldt såvel frisk- som sygegymnastikken. Han har skrevet en Bevægelseslære, der vidner om stor lærdom, men som er vanskelig at læse. Han har efterladt sig en samling af flere tusinde tegninger til gymnastiske øvelser for at bevare disse renere, end det kan ske ved beskrivelse alene. De er senere erhvervede af staten og til dels udgivne.

Kilder 

 

Pædagoger fra Sverige
Svenskere i 1800-tallet
Personer fra Stockholm
Valore

Valore er en landsby i Køge Kommune (tidligere Skovbo Kommune), beliggende midt i mellem Ejby, Viby Sjælland og Borup. Egnens historie går tilbage til bondestenalderen ca. 3500 år f.Kr. Området er stort set det eneste område på Sjælland, som ikke var underlagt en lensmand eller en herremand i middelalderen. Området tilhørte i stedet Københavns Universitet, og bønderne i området skulle derfor betale en del af deres udbytte til universitetet, således at underviserne kunne få mad mm. Indtil 1970' havde Valore udover landbrugene en landhandel med benzinpumpe, en skomager, en smedje, et vandværk og en skole. I dag er det en hyggelig lille landsby med 14 husstande indenfor byskiltene.

Navnet er sammensat af det gamle danske ord for slagmark; val og det gamle danske ord for overdrev; ore. I Otto Kalkar: Ordbog til det ældre danske sprog (1300-1700) bliver ordet val brugt i forbindelse med begravelse af døde, f.eks. Valbakke, der betyder gravhøj og Valbrønd, der betyder fællesgrav. I området findes resterne af flere fortidsminder, bl.a. langdysser. En af dem lå lige udenfor Valore i retning mod Viby Sjælland. Valore kan derfor ved hjælp af disse kilder oversættes til: Overdrevet hvor de døde blev begravet.

Resterne af en hovedgård med voldanlæg fra middelalderen med navnet Farebæksholm kan findes sydøst for byen.

På matrikelkortet fra 1682 er der 10 gårde og 0 huse i Valore og dette var uændret i begyndelsen af det 1800-århundrede. Gårdene lå inde i byen og jordlodderne strålede ud fra byen, som lagkagestykker. 

I 1797 blev området underlagt en jordreform, og de fleste af de gårde, der tidligere lå i Valore By blev derfor i årene efter 1820 flyttet ud på den beliggenhed, hvor ejendommen havde fået tildelt jord. Ved udflytningen blev Valore moses matrikulære opdeling ikke ændret, så alle gårdene kunne fortsat hente træ og tørv til opvarmning i mosen. Først i årene efter 1820, kom der flere gårde og huse i Valore. 

Smedjen, Kirsebærhus, blev således også flyttet ud af byen. Kirsebærhus blev flyttet længst mod øst og havde derefter beliggenhed op mod skellet til området ved Ørsted. Kirsebærhus er i dag beliggende på Åbakkevej, som i tidernes morgen gik i lige linje fra Valore by til Ørsted. Der gik dog ikke mange år før der igen var en smedje i Valore. 

Sydvest for Valore ligger Valore mose, der på grund af sin enestående natur, blev fredet i 1997. Tørv og træ fra mosen var en vigtig energikilde for Valores beboere i gamle dage.

Nordøst for Valore, i krydset Valorevej/Hestehavevej lå Valore skole, hvor børnene fra Valore, Valore Huse og Valore Hestehave gik i skole sammen med børn fra Truelstrup og Ladager.

I Valores centrum, hvor Valorevej og Hejnedevej mødes, blev der i 1951 opført et lille anlæg omkring 5. maj stenen, der var blevet rejst i 1946, på det samme sted hvor byens fællesbrønd tidligere var placeret. Inskriptionen på stenen lyder: Tal, mindevogter fra oldtids mørke, dit stille sprog i vor dag med styrke. Bladet i verden sig vender, under usynlige hænder. 5.maj 1945. Den daværende lærer på Valore Skole, Lars Nielsen, var primus motor for projektet og samtidig var han den, som forfattede teksten.

Lokaliteter i Køge Kommune
Bjæsk

Bjæsk  (eller Bjesk) er en brændevin, som er krydret med urter eller bær.

Snapse
Vonda Shepard

Vonda Shepard (født. 7. juli 1963) er en amerikansk pop/rock sanger. Hun optrådte regelmæssigt i tv-serien Ally McBeal fra sæson 1-5, hvor hun spillede den faste musiker i baren, hvor seriens karakterer gik ud efter arbejde. Hens coverversion af Kay Starrs juleklassikeren (Everybody's Waitin' For) The Man with the Bag blev brugt i sæson 4 af Ally McBeal og er siden blevet en populær julesang. Hun spiller klaver, guitar og bas.

Diskografi

Albums 
 1989 Vonda Shepard
 1992 The Radical Light
 1996 It's Good, Eve
 1998 Songs from Ally McBeal
 1999 By 7:30
 1999 Heart and Soul: New Songs from Ally McBeal
 2000 Ally McBeal: A Very Ally Christmas
 2002 Chinatown
 2004 Live: A Retrospective
 2008 From the Sun
 2010 From the Sun Tour: Live In San Javier
 2011 Solo

Opsamlinger 
 2000 Ally McBeal: A Very Ally Christmas
 2001 Ally McBeal: For Once in My Life
 2009 The Best of Ally McBeal - The Songs of Vonda Shepard

Singler 

Personer fra New York
Musikere fra USA
Singer-songwritere fra USA